《水调歌头 寿枢密》
宋代·佚名

明月双溪上，胜景号金华。当年此夕，多少鸾凤杂云霞。

共拥飘飘仙伯，来作人间英杰，王谢旧名家。纶綍妙文采，帷幄富忠嘉。

圣天子，形梦寐，眷尤加。麒麟阁上，早晚丹陛听宣麻。

鼎轴无穷勋业，岁岁熏风日永，萱秀北堂花。潋滟绮筵酒，寿算等河沙。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。